Document ID: 32004R1267

KOMISIJAS REGULA (EK) Nr. 1267/2004
(2004. gada 28. jūlijs),
ar ko nosaka pielāgošanas koeficientus tradicionālo tirgus dalībnieku konkrētajiem references daudzumiem un netradicionālo tirgus dalībnieku konkrētajiem piešķīrumiem banānu importa papildu daudzumiem jaunajās dalībvalstīs laika posmam no 2004. gada 1. maija līdz 2004. gada 31. decembrim
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā 2004. gada 28. aprīļa Komisijas regulu (EK) Nr. 838/2004 attiecībā uz banānu ievešanas pārejas perioda pasākumiem Kopienā sakarā ar Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos (1), un jo īpaši tās 6. panta 2. punktu un 7. panta 1. punktu,
tā kā:
(1)
Regula (EK) Nr. 838/2004 nosaka 300 000 tonnas kā pieejamo papildu daudzumu banānu ievešanai jaunajās dalībvalstīs laika posmam no 2004. gada 1. maija līdz 2004. gada 31. decembrim, no kurām 249 000 tonnas tradicionālajiem tirgus dalībniekiem un 51 000 tonnas netradicionālajiem tirgus dalībniekiem.
(2)
Kamēr sagaidīs apliecinošus dokumentus, kurus iesnieguši tirgus dalībnieki saskaņā ar Regulas (EK) Nr. 414/2004 (2) 6. pantu, kontroles un pārbaudes rezultātus vai noteikumus, kas šajā sakarā pieņemti jaunajās dalībvalstīs pirms to iestāšanās, Regulas (EK) Nr. 838/2004 5., 6. un 7. pants, atkarībā no gadījuma, katram tirgus dalībniekam paredz references daudzuma vai papildu piešķīruma noteikšanu, lai ļautu ievešanas atļauju izsniegšanu maija mēneša sākumā papildu daudzuma pirmajam posmam. Šajā sakarā Regula (EK) Nr. 839/2004 (3) nosaka nepieciešamos pielāgošanas koeficientus, kas ļautu katram tirgus dalībniekam individuāli noteikt papildu daudzumu.
(3)
Šo kontroles operāciju beigās, piemērojot Regulas (EK) Nr. 838/2004 6. un 7. pantu, valstu kompetentajām iestādēm ir jāfiksē nepieciešamie pielāgošanas koeficienti, tradicionālajiem tirgus dalībniekiem, nosakot konkrēto references daudzumu, un netradicionālajiem tirgus dalībniekiem konkrēto piešķīrumu laika posmam no 2004. gada 1. maija līdz 2004. gada 31. decembrim.
(4)
Ņemot vērā valstu iestāžu ziņojumus, tradicionālo tirgus dalībnieku konkrēto references daudzumu kopējais apjoms sasniedz 574 641,499 tonnas; netradicionālo tirgus dalībnieku konkrēto piešķīrumu pieprasījumos kopējais apjoms sasniedz 203 401,506 tonnas.
(5)
Tāpēc, ņemot vērā papildu daudzumus un dalībvalstu ziņojumus, ir nepieciešams fiksēt augstāk minētos pielāgošanas koeficientus. Lai tirgus dalībnieki savlaicīgi 2004. gada jūlijā varētu iesniegt pieprasījumus atļauju izsniegšanai otrajam posmam, šīs regulas noteikumiem jāstājas spēkā nekavējoties,
IR PIEŅĒMUSI ŠO REGULU.
1. pants
Pieejamā papildu daudzuma banānu importam jaunajās dalībvalstīs laika posmam no 2004. gada 1. maija līdz 2004. gada 31. decembrim, kas noteikts Regulas (EK) Nr. 838/2004 3. pantā,
a)
katra tradicionālā tirgus dalībnieka konkrētajam references daudzumam 6. panta 2. punktā paredzētais piemērojamais pielāgošanas koeficients ir 0,64964;
b)
katra netradicionālā tirgus dalībnieka konkrētajam references daudzumam 7. panta 1. punktā paredzētais piemērojamais pielāgošanas koeficients ir 0,25073.
2. pants
Šī regula stājas spēkā tās publikācijas Eiropas Savienības Oficiālajā Vēstnesī dienā.
Šī regula uzliek saistības kopumā un ir tieši piemērojama visās dalībvalstīs.
Briselē 2004. gada 8. jūlijā

Labels: 3
17
15